# Elverum Rideklubb

## Møtereferat

23.11.21

|  |  |
| --- | --- |
| Til stede: | Nina, Beate, Knut, Silje & Michelle |
| Neste møte: | Mandag 06.12.21, 19:30, «kontoret til Jørn» |

SAKER:

## Stallen:

Strøm til paddocker løses ved at vanndunkene kan stå i bakenden på paddocken. Nina informerer om dette på neste stallmøte.

Vi blir enige om at begrepet «stalleie» i stallkontraktene omhandler boksleien ettersom vi nå tredeler fakturering for stalleie.

Målene på boksene i stallen er blitt kontrollsjekket og man ser at størrelsesforskjellen på de nye boksene og de som står igjen ikke er så stor som man først har antatt. Vi vurderer det dit hen at alle boksene «nede» i stallen heretter skal faktureres som mediumbokser. Ponnibokser er boksene i ponnistallen. Dette er vedtatt av de styremedlemmene på møtet som ikke har tilknytning til stallen.

Vi har også diskutert godtgjøring for foringer og frokost. Vi lar prisene stå som det gjør, at frokost er 205kr og at lunsj er 120kr.

## Drøfte nye medlemmer til styret til neste år:

Stine Berntsen ønsker å melde seg ut fra sitt verv fra neste år.
Det foreslås at Michelle rykker opp til nestleder dersom det er lettere å få tak i en ny sekretær. Alle tar ansvar for rekruttering til nytt styre.

## Fasiliteter (Ridehallen):

Vantet mot kiosken:

Vi skal undersøke prisen på en prosess der vi river vantet og får isolert ferdig kiosken. Setter da opp nytt vant bestående av impregnerte bord i 3 høyder i bunn, resten blir liggende bord i hvitt treverk. Knut måler opp hvor mange kvadrat vi trenger av ulike materialer og Nina ordner pristilbud.

Michelle kontakter ELVIS og forespør en pris på snekkerjobben til kiosken.

Løs bunn:

Nina kontakter kommunen for å spørre om de kan komme og vanne litt i ridehallen.

Knut henter salt slik at vi er klare for å salte med en gang etter en eventuell vanning.

## Aktiviteter i rideklubben i år:

Så langt det lar seg gjøre fortsetter vi med ukentlige treninger med Janne Syversen og annenhver (til hver) uke med sprangtreninger for Patrick Hester. I tillegg har vi besøk av ulike helgeinstruktører.

Silje har forslag om juleshow/juleaktivitetsdag eller liknende der vi kan invitere alle ungdommene i Elverumsregionen uavhengig av klubbtilhørighet. Silje tar ansvar for å tenke ut noe lurt og spørre litt rundt. Forslag fra styret er å invitere til «ungdomspizzajulebord», Silje tar ansvar for å ordne dette.

## Aktiviteter til neste år:

Michelle og Britt deltar på møte med rytterkretsen på Forstman lørdag 27.11.21. 12:00.

Klubben vår har søkt om 2 dobbeltstevner i 2022. Helgene vi har søkt om er: 28.-29. Mai (evt 11.-12. Juni) og 20.-21. August (evt 10.-11. September).

Det legges fram forslag om programridning og banehopping/pay and jump. Styret har diskutert oss frem til at vi avventer dette til februar når vi har utgangspunkt for litt mildere vær og dermed varmere ridehall. Dette planlegges på møte i Januar 2022.